Ügyiratszám: HSZ/39275/2020. Látta: ……………………………….

Szilágyiné Pál Gyöngyi

városfejlesztési csoport részéről

##### Jegyzőkönyv

**Hajdúszoboszló Város Önkormányzatának**

*Mezőgazdasági és Környezetvédelmi Bizottsága 2020.10.20 - án 12.30órakor kezdődő üléséről*

**Készült:** Hajdúszoboszló Város Önkormányzata Mezőgazdasági és Környezetvédelmi Bizottsága (továbbiakban: MKB) 2020. október 20 - án 12.30 órakor kezdődött nyilvános üléséről

**Jelen vannak** **a csatolt jelenléti ív szerinti bizottsági tagok:** Kocsis Róbert, Harsányi István, Radics Péter

**Hajdúszoboszlói Polgármesteri Hivatal részéről**: Lőrincz László, Szilágyiné Pál Gyöngyi, Szabóné Szabó Mária, Széles Orsolya, Szabó László, Tokai – Kiss Gábor

**Meghívottak:** Nyéki István – Hajdúszoboszlói Nonprofit Zrt vezérigazgató

**Jegyzőkönyvvezető:** Molnár Edit

Kocsis Róbert/MKB elnök: Köszönti a Bizottság tagjait, a hivatal munkatársait, Nyéki István vezérigazgató urat. Megállapítja, hogy a Bizottság határozatképes, az 5 bizottsági tag közül 3 bizottsági tag van jelen. A kiküldött meghívóhoz képest, a 22. sorszám alatti Képviselő – testületi anyag megtárgyalását is felvesszük a napirendi javaslatok közé. Aki támogatja az „Előterjesztés illegális hulladéklerakók felszámolására kiírt pályázati lehetőségekről” című előterjesztés megtárgyalását, az kézfeltartással jelezze:

Az MKB (döntéshozatalban 3 fő vesz részt) 3 igen szavazattal (Kocsis Róbert, Harsányi István, Radics Péter) ellenszavazat, és tartózkodás nélkül elfogadta az „Előterjesztés illegális hulladéklerakók felszámolására kiírt pályázati lehetőségekről” című előterjesztés napirendi javaslatok közötti megtárgyalását.

Kocsis Róbert/MKB elnök: Aki az így módosított napirendi javaslatokat elfogadja, az kézfeltartással jelezze.

Az MKB (döntéshozatalban 3 fő vesz részt) 3 igen szavazattal (Kocsis Róbert, Harsányi István, Radics Péter) ellenszavazat és tartózkodás nélkül elfogadta az alábbi napirendi javaslatokat, és a következő határozatot hozta:

**41/2020. (X.20.) MKB határozat:**

**Hajdúszoboszló Város Önkormányzatának Mezőgazdasági és Környezetvédelmi Bizottsága a 2020. október 22 - ei ülésének napirendjét a következők szerint határozza meg:**

**NAPIRENDI PONTOK:**

**A Képviselő - testület 2020. október 22-i ülés anyagának véleményezése:**

1. Beszámoló Hajdúszoboszló város 2020. évi költségvetése első 9 hónapjának végrehajtásáról.(4.sz.Képviselő – testületi napirendi javaslat)

Előadó: gazdasági irodavezető

1. Előterjesztés ingatlanok cseréjére. (14.sz.Képviselő – testületi napirendi javaslat)

Előadó: gazdasági irodavezető

1. Előterjesztés a 2924/1 hrsz-ú ingatlanrész értékesítéséről. (15.sz.Képviselő – testületi napirendi javaslat)

Előadó: gazdasági irodavezető

1. Előterjesztés közterületek felújításával kapcsolatban. (16.sz.Képviselő – testületi napirendi javaslat)

Előadó: városfejlesztési irodavezető-helyettes

1. Beszámoló a város kommunális infrastruktúra helyzetéről. (17.sz.Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés csapadékvíz fejlesztés pályázathoz előkészítői tevékenységről. (20.sz.Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés helyi piac fejlesztése pályázat lehetőségről. (21.sz.Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés illegális hulladéklerakók felszámolására kiírt pályázati lehetőségekről (22.sz.Képviselő – testületi napirendi javaslat)

Előadó: városfejlesztési irodavezető-helyettes

Bejelentések, tájékoztatások.

**Napirendek megtárgyalása:**

1. **Beszámoló Hajdúszoboszló város 2020. évi költségvetése első 9 hónapjának végrehajtásáról.**

Lőrincz László/gazdasági irodavezető: Az előző Képviselő – testületi ülésen elhangzottak alapján elkészült az első 9 hónapról szóló beszámoló. Az idegenforgalmi és az iparűzési adóból befolyó tételeket előirányosítani szükséges, mert a bevételek szerencsére a tervezettet meghaladták, a pénzmaradványról szóló kimutatás készítése jelenleg is tart. Egyéb kiegészítése nincs az előterjesztéshez, kéri az előterjesztés megtárgyalását és a határozati javaslat elfogadását.

Kocsis Róbert/MKB elnök: Amennyiben nincs hozzászólás, kérdés, vélemény a szavazás következik. Aki elfogadja a város első 9 hónapjának végrehajtásáról szóló előterjesztést, az kézfeltartással jelezze:

Az MKB (döntéshozatalban 3 fő vesz részt) 3 igen szavazattal (Kocsis Róbert, Harsányi István, Radics Péter) ellenszavazat és tartózkodás nélkül elfogadta a város 2020. évi költségvetése első 9 hónapjának végrehajtásáról szóló beszámolót, és a következő határozatot hozta:

**42/2020. (X.20.) MKB határozat:**

**Hajdúszoboszló Város Önkormányzatának Mezőgazdasági és Környezetvédelmi Bizottsága támogatja, hogy a Képviselő – testület a 2020.évi költségvetés első 9 hónapjának végrehajtásáról szóló beszámolót elfogadja. Felkéri valamennyi költségvetési intézmény vezetőjét, hogy az év további részében is a takarékos gazdálkodás elveinek figyelembevételével járjanak el.**

Határidő : 2020.10.22.

Felelős : MKB elnök

1. **Előterjesztés ingatlanok cseréjére.**

Kocsis Róbert/MKB elnök: Előterjesztőnek kiegészítése nincs. A bizottság tagjai sem fogalmaztak meg kérdést, hozzászólást, véleményt. Ezért a szavazás következik. Aki az előterjesztés határozati javaslatával egyetért, az kézfeltartással jelezze:

Az MKB (döntéshozatalban 3 fő vesz részt) 3 igen szavazattal (Kocsis Róbert, Harsányi István, Radics Péter) ellenszavazat és tartózkodás nélkül elfogadta az előterjesztést, és a következő határozatot hozta:

**43/2020. (X.20.) MKB határozat:**

**Hajdúszoboszló Város Önkormányzatának Mezőgazdasági és Környezetvédelmi Bizottsága támogatja, hogy Hajdúszoboszló Város Önkormányzatának Képviselő – testülete hozzájárulását adja, a Hajdúszoboszló 3264,3265/2 hrsz – ú ingatlanokat érintő értékarányos cseréhez az alábbiak szerint:**

* **A Hajdúszoboszló Város Önkormányzata tulajdonában lévő 3265/2 hrsz – ú ingatlan területe az ingatlanon található gáztalanító berendezés alatti földterület kivételével a Magyar Állam tulajdonában lévő 3264 hrsz –ú ingatlanhoz kerül hozzácsatolásra, ezzel egyidejűleg ugyanekkora területnagyság a 3264 hrsz – ú ingatlan nyugati részéből csatlakozik oly módon, hogy az új telekhatár az önkormányzat tulajdonába kerülő aszfalt út Polgárvédelmi Bázis felőli szélén alakult ki.**
* **A 3265/2 hrsz –ú ingatlanon található gáztalanító berendezés területe a mellette található, Hajdúszoboszlói Városgazdálkodási Nonprofit Zrt tulajdonában lévő 3266/1 hrsz –ú ingatlanhoz kerül hozzácsatolásra.**

**Hajdúszoboszló Város Önkormányzatának Képviselő – testülete felhatalmazza a Polgármestert a szükséges dokumentumok és az ingatlancserét rögzítő megállapodások aláírására.**

Határidő : 2020.10.22.

Felelős : MKB elnök

1. **Előterjesztés a 2924/1 hrsz-ú ingatlanrész értékesítéséről.**

Kocsis Róbert/MKB elnök: Előterjesztőnek kiegészítése nincs. A bizottság tagjai sem fogalmaztak meg kérdést, hozzászólást, véleményt. Ezért a szavazás következik. Aki az előterjesztés határozati javaslatával egyetért, az kézfeltartással jelezze:

Az MKB (döntéshozatalban 3 fő vesz részt) 3 igen szavazattal (Kocsis Róbert, Harsányi István, Radics Péter) ellenszavazat és tartózkodás nélkül elfogadta az előterjesztést, és a következő határozatot hozta:

**44/2020. (X.20.) MKB határozat:**

**Hajdúszoboszló Város Önkormányzatának Mezőgazdasági és Környezetvédelmi Bizottsága támogatja, hogy Hajdúszoboszló Város Önkormányzatának Képviselő – testülete hozzájárulását adja, a Hajdúszoboszló 2924/1 hrsz – ú ingatlannak a HÉSZ szerint Vt-2x építési övezetbe sorolt területrészének a 3123,3122 és 3121/1 hrsz – ú ingatlanokhoz történő hozzácsatolásához, az alábbiak szerint:**

* **vevőként a 10/2013.(IV.18.) sz. Kt. rendelet 14.§.(1) bekezdés b., pontja szerint a 3123,3122 és 3121/1 hrsz – ú ingatlan tulajdonosát, a Hungest Hotels Szállodaipari Zrt –t jelöli ki.**
* **eladási ár: földterület értéke: 55.970 Ft/m2**

**aszfaltburkolatú parkoló (kiépített terület) értéke 16.400 Ft/m2**

* **vevő a vételárat az adásvételi szerződés aláírásával egyidejűleg fizeti meg az önkormányzat részére**
* **vevő vállalja a telekalakítással járó költségek megfizetését.**

**Hajdúszoboszló Város Önkormányzatának Képviselő – testülete felhatalmazza a Polgármestert az adásvételei szerződés, ill. a telekalakításhoz szükséges dokumentumok aláírására.**

Határidő : 2020.10.22.

Felelős : MKB elnök

1. **Előterjesztés közterületek felújításával kapcsolatban.**

Szilágyiné Pál Gyöngyi/városfejlesztési irodavezető – helyettes: Az előterjesztésben szereplő melléklet tartalma módosult, a most kiosztásra kerülő átdolgozott anyag szerint.

Kocsis Róbert/MKB elnök: Módosító javaslata, hogy a 34 sorszámmal ellátott, Kossuth utca 17 és 19 közötti járdaaszfaltozás kerüljön át a 2020 évben megvalósításra kerülő, sürgős tételek közé.

Szilágyiné Pál Gyöngyi/városfejlesztési irodavezető – helyettes: A 2., számú határozati javaslat összege, ha elnök úr módosító javaslata elfogadásra kerül, 7.278.069 Ft –ra változik. Felhívja a figyelmet, hogy amennyiben az előterjesztés melléklete, és a további előterjesztések is elfogadásra kerülnek, úgy a költségvetés tartalék kerete kimerül.

Lőrincz László/gazdasági irodavezető: A költségvetés tartalék keretét teljes mértékben felhasználni nem célszerű, mivel történhetnek olyan élethelyzetek, hogy hozzá kellene nyúlni a tartalékhoz.

Radics Péter/MKB tag: Javasolja az elterjesztés határozati javaslatainak elfogadását, a tartalék keretről a Pénzügyi bizottság ill. a Képviselő - testület döntsön.

Kocsis Róbert/MKB elnök: Nagyon elszabadultak az árak az építőiparban. További hozzászólás hiányában a szavazás következik. Aki a módosító javaslatot támogatja, az kézfeltartással jelezze:

Az MKB (döntéshozatalban 3 fő vesz részt) 3 igen szavazattal (Kocsis Róbert, Harsányi István, Radics Péter) ellenszavazat és tartózkodás nélkül elfogadta a módosító indítványt, mely szerint a Kossuth utca 17. és 19. járdaaszfaltozás bruttó 453.837 Ft értékben, kerüljön a 2020 évi kivitelezések közé.

Kocsis Róbert/MKB elnök: A módosított határozati javaslatot aki elfogadja, az kézfeltartással jelezze:

Az MKB (döntéshozatalban 3 fő vesz részt) 3 igen szavazattal (Kocsis Róbert, Harsányi István, Radics Péter) ellenszavazat és tartózkodás nélkül elfogadta az előterjesztést, és a következő határozatot hozta:

**45/2020. (X.20.) MKB határozat:**

**1., Határozati javaslat:**

**Hajdúszoboszló Város Önkormányzatának Mezőgazdasági és Környezetvédelmi Bizottsága támogatja, hogy Hajdúszoboszló Város Önkormányzatának Képviselő – testülete** **támogassa a 2020. évi városi költségvetés általános tartalék kerete terhére az alábbi beruházások megvalósítását:**

**A/ Daru zug parkoló, közvilágítás és csapadékvíz építés kivitelezési munkálatait 80 MFt összegben;**

**B/ Baross zug útfelújítás kivitelezési munkálatait 23 MFt összegben;**

**C/ Lovas utca csapadékvíz elvezetés kivitelezési munkálatait, 47 MFt összegben.**

**Utasítja a Jegyzőt a beruházások megvalósítása érdekében szükséges intézkedések megtételére.**

Határidő : 2020.10.22.

Felelős : MKB elnök

**2., Határozati javaslat:**

**Hajdúszoboszló Város Önkormányzatának Mezőgazdasági és Környezetvédelmi Bizottsága támogatja, hogy a Képviselő-testület támogassa az 1.sz. mellékletben felsorolt, közterületek felújítási és egyéb munkálatainak kivitelezését 7.278.069 Ft** **mindösszesen keretösszeg erejéig.**

**Az előterjesztés 1.sz. mellékletében felsorolt munkálatok - tervezési feladatok kivételével - elvégzésével a Városgazdálkodási Nonprofit Zrt.-t bízza meg, melynek pénzügyi fedezetét a 2020. évi városi költségvetés általános tartalék kerete terhére biztosítja.**

Határidő : 2020.10.22.

Felelős : MKB elnök

1. **Beszámoló a város kommunális infrastruktúra helyzetéről.**

Nyéki István/VGNZRT vezérigazgató: Örömmel értesíti a Tisztelt Bizottság tagjait, a jelenlévőket, hogy október végétől a szelektív hulladékgyűjtés módosul. A zsákos gyűjtést, az un. „sárga fedelű” kukás hulladékgyűjtés veszi át. A lakosság előre meghatározott ütem alapján átveheti ezeket az új kukákat a VGNZRT telephelyén. Ebben az új kukában, vegyesen kell majd a szelektív hulladékot elhelyezni.

A most meglévő, zsákos szelektív hulladékgyűjtés december 31- ig marad, ez után már nem osztanak ki újabb zsákokat.

Kocsis Róbert/MKB elnök: Amennyiben vélemények, hozzászólások nincsenek a szavazás következik. Aki az előterjesztés határozati javaslatát elfogadja, az kézfeltartással jelezze:

Az MKB (döntéshozatalban 3 fő vesz részt) 3 igen szavazattal (Kocsis Róbert, Harsányi István, Radics Péter) ellenszavazat és tartózkodás nélkül elfogadta az előterjesztést, és a következő határozatot hozta:

**46/2020. (X.20.) MKB határozat:**

**Hajdúszoboszló Város Önkormányzatának Mezőgazdasági és Környezetvédelmi Bizottsága támogatja, hogy a Képviselő-testület a város kommunális infrastruktúrájának helyzetéről szóló beszámolót elfogadja.**

Határidő : 2020.10.22.

Felelős : MKB elnök

1. **Előterjesztés csapadékvíz fejlesztés pályázathoz előkészítői tevékenységről.**

Szilágyiné Pál Gyöngyi/városfejlesztési irodavezető – helyettes: Röviden ismerteti az előterjesztést. A korábbi pályázati kiírások esetében a támogatás mértéke 100%-ban elszámolható volt, a vissza nem térítendő támogatás mértéke pedig max. 200 MFt. Az előterjesztésben az önerőből nem finanszírozható tételeket megjelölték. A határozati javaslatban az előkészítési munkákra megadott 10,5 MFt keretösszeget azonban növelni szükséges, amennyiben a Nyugati sor (Dózsa György utca és Mező utca közötti szakasza), Bárány utca és a Szík utca vízelvezetésének előkészítési munkáit is támogatja a bizottság ill. a Képviselő – testület. Ezeknek a kiegészítő munkáknak a becsült költsége 3,5 MFt.

A határozati javaslat ennek megfelelően 14 MFt-ra módosul.

Kocsis Róbert/MKB elnök: Nincsenek kérdések, és hozzászólások. Támogatja az előterjesztés határozati javaslatát. Vélemények nincsenek. Ezért a szavazás következik. Aki az előterjesztő által módosított határozati javaslatot elfogadja, az kézfeltartással jelezze:

Az MKB (döntéshozatalban 3 fő vesz részt) 3 igen szavazattal (Kocsis Róbert, Harsányi István, Radics Péter) ellenszavazat és tartózkodás nélkül elfogadta az előterjesztést, és a következő határozatot hozta:

**47/2020. (X.20.) MKB határozat:**

**Hajdúszoboszló Város Önkormányzatának Mezőgazdasági és Környezetvédelmi Bizottsága támogatja, hogy a Képviselő-testület elfogadja a csapadékvíz hálózat fejlesztési munkáit, a tervezési és egyéb előkészítési feladatok megkezdésére az előterjesztésben foglaltak szerint 14 MFt összeget biztosít a 2020. évi költségvetés általános tartalék kerete terhére.**

**A Képviselő-testület egy esetleges pályázat benyújtásáról, valamint a konkrét projekt megvalósítási költségeiről, és az önerő mértékéről a felhívás megjelenését követően a későbbiekben dönt.**

Határidő : 2020.10.22.

Felelős : MKB elnök

1. **Előterjesztés helyi piac fejlesztése pályázat lehetőségről.**

Szilágyiné Pál Gyöngyi/városfejlesztési irodavezető – helyettes: A projekt megvalósítását nehezíti az, hogy az önkormányzat mellett sok ingatlan magántulajdonban van a piac területén. Pályázni azonban a tulajdonviszonyok ellenére az önkormányzat fog, nem pedig az üzemeltető. A jelenlegi pályázati kiírásban legfeljebb 100 MFt lehívására van lehetőség, az előterjesztésben részletezettek szerint. Az iroda megvizsgálta a piac nyitott terének lefedését, az előkészítési költségek változásait.

Széles Orsolya/ügyintéző: A piac nyitott terének lefedésekor első körben a napelem rendszer kivitelezését vizsgálták. Kiderült, hogy a megvalósítás során többlet energiatermelés keletkezne, és az önkormányzati területről ezt nem tudják teljes mértékben felhasználni, mert a fogyasztás a megtermelt energia töredéke. Ezért a napelemek kiépítése nem fog megvalósulni. Helyette a piac nyitott terének lefedésében gondolkodnak. Léteznek korábbi tanulmánytervek, melyek alapján cca. 75 MFt –ba kerülne a kivitelezés, de ezt természetesen felül kell még vizsgálni, aktualizálni. Ha a tetőfedésben gondolkodik az Önkormányzat, akkor az előkészítő folyamatok finanszírozására 5 MFt biztosítása válik szükségessé. De a tulajdonviszonyokat, mindenképp rendezni kell, bármi is legyen a későbbi döntés.

Czeglédi Gyula/polgármester: Sajnálja ha a napelemes rendszer nem valósul meg. Jól értette, hogy a fedés napelemekkel történt volna? Mert ha igen, a környezetet nem lehet tágabban értelmezni? Esetleg a jégpályára nem lehet vonatkoztatni?

Széles Orsolya/ügyintéző: A fedés polikarbonát jellegű lemezzel történne, a napelem a most meglévő fedett árusítóhelyek felett lett volna, amelyek nem önkormányzati tulajdonban, hanem magántulajdonban vannak. A pályázat megvalósításának feltétele, hogy ugyanazon helyrajzi számon kell lennie az áram termelésnek, és a felhasználásnak is. Így nem tudnak átadni áramot, más önkormányzati tulajdonú ingatlanoknak. A körbeadott helyszínrajz alapján, jól láthatóak a különböző tulajdonviszonyok.

A pályázatban a kötelezően vállalt feladatok mellett vannak választhatók is, ezek között van a napelem, az akadálymentesítés, fedett árusítóhely kialakítás.

Czeglédi Gyula/polgármester: Az építés nagysága le van korlátozva?

Széles Orsolya/ügyintéző: Csak a külső környezet van lekorlátozva, a megvalósítás környezete nincs. Lehetne egyébként még térkőburkolat csere is, a projekt fő eleme.

Czeglédi Gyula/polgármester: Ha mosható, fertőtleníthető a felület, az más hasznosítást is kínálhat, eltérő időpontokban. Jó gondolatnak találja.

Széles Orsolya/ügyintéző: Visszatérve a lefedéshez, a tetőszerkezet félig zárt, félig nyitott lesz. Van olyan terv, amely a meglévő tetőt is felhasználja, van amelyik nem. Mindegyikben más a megvilágítás, a szellőzés. A legjobb megoldást fogják kiválasztani.

Radics Péter/MKB tag: Városunk elég rosszul áll a napelemek kiépítésével. Sajnálattal vette tudomásul, hogy itt nem lehet a kivitelezést a kiírási kötöttségek miatt végrehajtani.

Szilágyiné Pál Gyöngyi/városfejlesztési irodavezető – helyettes: Módosító javaslata, hogy a második határozati javaslatban a 3,5 MFt –ot, 5 MFt –ra módosítja a bizottság, valamint az első határozati javaslatból a nem önkormányzati tulajdonú helyrajzi számok teljesen kikerülnek, az önkormányzati tulajdonú helyrajzi számok közül pedig a 2305/23 hrsz kerüljön ki, a pályázati kötöttségek miatt.

Kocsis Róbert/VMB elnök: Aki az így módosított határozati javaslatokat elfogadja, az kézfeltartással jelezze:

Az MKB (döntéshozatalban 3 fő vesz részt) 3 igen szavazattal (Kocsis Róbert, Harsányi István, Radics Péter) ellenszavazat és tartózkodás nélkül elfogadta az előterjesztést, és a következő határozatot hozta:

**48/2020. (X.20.) MKB határozat:**

**Hajdúszoboszló Város Önkormányzatának Mezőgazdasági és Környezetvédelmi Bizottsága támogatja, hogy a Képviselő-testület hozzájáruljon, a VP6-7.2.1.1-20 kódszámú, „A vidéki térségek kisméretű infrastruktúrájának és alapvető szolgáltatásainak fejlesztése” című pályázati felhívásra a „Helyi termékértékesítést szolgáló piacok infrastrukturális- és eszköz fejlesztése” tárgyában a „Helyi piac fejlesztése Hajdúszoboszlón” című pályázat beadásához, és a fejlesztés megvalósításához az alábbi helyrajzi számokon:**

**4200 Hajdúszoboszló, Bethlen utca,**

**Önkormányzati tulajdonú** **2305/19, 2305/4, 2305/9.**

Határidő : 2020.10.22.

Felelős : MKB elnök

**Hajdúszoboszló Város Önkormányzatának Mezőgazdasági és Környezetvédelmi Bizottsága támogatja, hogy Hajdúszoboszló Város Önkormányzatának Képviselő-testülete a VP6-7.2.1.1-20 kódszámú, „Helyi piac fejlesztése Hajdúszoboszlón” című pályázat beadásához szükséges előkészítési költséget – 5 MFt-ot - a 2020. évi városi költségvetés általános tartalék kerete terhére biztosítsa.**

**A Képviselő-testület a pályázat benyújtását követő soron következő testületi ülésen dönt a projekt megvalósítás költségeiről, és az önerő mértékéről.**

Határidő : 2020.10.22.

Felelős : MKB elnök

1. **Előterjesztés illegális hulladéklerakók felszámolására kiírt pályázati lehetőségekről**

Kocsis Róbert/MKB elnök: A Böszörményi út nem szerepel abban a felsorolásban, ahol az előterjesztő részletezi, a gyakori illegális hulladéklerakó helyeket. Ugyancsak ez a helyzet a Nádudvari út melletti erdősávon átvezető dűlő úttal is, ennek az útnak mindkét oldalára folyamatosan rakják a szemetet, de ezt a területet sem látja az anyagban.

Szilágyiné Pál Gyöngyi/városfejlesztési irodavezető – helyettes: Azért nem szerepel a Böszörményi út, mert állami tulajdonban lévő területről van szó, és csak önkormányzati tulajdonú ingatlanokra lehet pályázatot benyújtani.

A dűlő út melletti terület magántulajdonban van, erre sem lehet pályázni.

Szabó László/városfejlesztési csoport: Az önkormányzat a közút kezelője, a tulajdonos pedig az állam. Pályázni ezért nem tudunk.

Radics Péter/MKB tag: Az Állami Közútkezelő folyamatosan tájékoztatást ad arról, hogy szedi az illegálisan elhelyezett szemetet, tisztítja a hozzá tartozó területet. Akkor itt, ez miért nem történik meg? A Kormányzati Radar elnevezésű alkalmazással kapcsolatosan mi a véleményük? A felület ugyanis nem jól szerkesztett, mert nem látható az, hogy az adott terület szennyezettségét jelezték e már vagy sem. Visszatérve az előbb említett problémához, a közúthoz azért el kellene juttatni ezeket az információkat, hogy milyen problémák vannak a városban, a tulajdonukban lévő területek szennyezettségével.

Nyéki István/VGNZRT: Sok esetben a kormányzati radart használó bejelentő sem tudja, hogy kinek a tulajdonában van a terület, ahol a hulladék van, csak azt tudja, hogy bejelentést tett, amire nem történik intézkedés. Sok esetben azért nem történik intézkedés, mert nincs rá az önkormányzatnak jogosultsága, az ingatlan ugyanis nem az övé. A most nevesített illegális hulladéklerakó helyek sem önkormányzati tulajdonban vannak, nem pályázhatnak ezért a területre, de a hulladékot természetesen összeszedik.

Kocsis Róbert/MKB elnök: Amennyiben nincs további kérdés, hozzászólás, a szavazás következik. Aki elfogadja az előterjesztés határozati javaslatát, az kézfeltartással jelezze:

Az MKB (döntéshozatalban 3 fő vesz részt) 3 igen szavazattal (Kocsis Róbert, Harsányi István, Radics Péter) ellenszavazat és tartózkodás nélkül elfogadta az előterjesztést, és a következő határozatot hozta:

**49/2020. (X.20.) MKB határozat:**

**Hajdúszoboszló Város Önkormányzatának Mezőgazdasági és Környezetvédelmi Bizottsága támogatja, hogy a Képviselő-testülete támogassa a „Települési önkormányzatok számára az illegális hulladéklerakók felszámolásának támogatásáról szóló 2020. évi pályázati kiírásra” pályázat benyújtását.**

Határidő : 2020.10.22.

Felelős : MKB elnök

Kocsis Róbert/MKB elnök: Van e valakinek valamilyen közérdekű bejelenteni valója?

Radics Péter/MKB tag: A Zöld Integráció jegyében javasolja, hogy az autóbusz megállóknál a kivitelező cég, futónövényekkel, árnyékot adó fa ültetésével, virágok körbe ültetésével tegye szebbé, élhetőbbé az autóbuszvárót. Így egy kis sziget alakulhatna ki az út mentén. Gesztus értékű lenne a lakosság felé a kezdeményezés.

Kocsis Róbert/MKB elnök: Köszöni a hozzászólást. Rábízza az irodára, hogy tárgyaljon a kivitelezővel, és utána nézzen a zöldebb buszöblök kialakításának. Amennyiben nincs további hozzászólás az ülést 14.00 – kor bezárja.

**k.m.f.**

***Harsányi István Kocsis Róbert***

MKB tag MKB elnök

***Molnár Edit***

jkv.vezető